 

**REPUBLIKA HRVATSKA Kodni broj: UP.02.1.1.05.0169**

**VARAŽDINSKA ŽUPANIJA**

 **OPĆINA CESTICA**

KLASA: 022-05/17-01/33

URBROJ: 2186/03-04/1-19-47

Cestica, 19.01.2019.

Na temelju članka 29. stavka 3. Zakona o službenicima i namještenicima u lokalnoj i područnoj samoupravi (»Narodne novine« broj 86/08, 61/11 i 4/18), a vezano uz javni poziv objavljen na Hrvatskom zavodu za zapošljavanje, Regionalni ured Varaždin, za prijem u radni odnos na određeno vrijeme - **Radnica za potporu i podršku starijim osobama**– 6 izvršiteljica – ž, na projektu „Zaželi“ – Program zapošljavanja žena u Općini Cestica objavljuje se popis poslova i podaci o plaći navedenog radnog mjesta te način provođenja intervjua sa Povjerenstvom za prijem u radni odnos

**OBAVIJEST I UPUTE KANDIDATIMA**

Dana 19. ožujka 2019. godine, na Hrvatskom zavodu za zapošljavanje, Regionalni ured Varaždin, objavljen je oglas za prijam u radni odnos na određeno vrijeme radi obavljanja poslova – **Radnica za potporu i podršku starijim osobama**- 6 izvršiteljica – ž, - na projektu „Zaželi“ – Program zapošljavanja žena u Općini Cestica te se daju upute kako slijedi:

Prijave na oglas podnose se u roku od 8 (osam) dana od dana objave oglasa na Hrvatskom zavodu za zapošljavanje, Regionalni ured Varaždin.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta**

|  |
| --- |
| **OPIS POSLOVA** |
| Pomoć u dostavi namirnica |
| Pomoć u pripremi obroka u kućanstvima krajnjih korisnika |
| Pomoć pri oblačenju i svlačenju |
| Pomoć u održavanju čistoće stambenog prostora/domova krajnjih korisnika |
| Briga o higijeni |
| Pomoć u socijalnoj integraciji |
| Pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.) |
| Pružanje potpore krajnjim korisnicima kroz razgovore i druženje te uključivanje u društvoPratnju i pomoć u raznim društvenim aktivnostima |

**Podaci o plaći**

Sukladno projektu „Zaželi“ – Program zapošljavanja žena u Općini Cestica UP.02.1.1.05.0169 predviđena je minimalna bruto plaća sukladno Uredbi o visini minimalne plaće za razdoblje od 01.01.2019. do 31.12.2019. u iznosu od 3.750,00 kuna. Troškom su obuhvaćene bruto II. plaće u iznosu od 4.368,75 kuna.

**Način obavljanja intervjua**

Za kandidate koji su podnijeli pravodobnu i urednu prijavu te ispunjavaju formalne uvjete provest će se intervju sa Povjerenstvom za prijam u radni odnos.

Kandidatkinje će o terminu održavanja intervjua biti obaviještene najmanje 3 dana prije održavanja istog na službenoj web stranici Općine Cestica (www.cestica.hr) te putem kontakta koje su kandidatkinje navele u životopisu.

**Ostale upute**

Podnositelji prijava dužni su u prijavi priložiti sve priloge i podatke naznačene u Javnom pozivu i to u obliku navedenom u Javnom pozivu budući da manjak samo jedne isprave ili dostava jedne isprave u obliku koji nije naveden u oglasu isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u oglasu.

Prijave kandidata koji ne ispunjavaju sve formalne uvjete za prijam u radni odnos navedene u Javnom pozivu ne upućuju se u daljnji postupak.